OpenLLM-France/wikimedia huggingface dataset:
# Caseriu de Serra Barona

El Caseriu de Serra Barona és un edifici del municipi de Sentmenat (Vallès Occidental) inclosa en l'Inventari del Patrimoni Arquitectònic de Catalunya.

## Descripció

Són masies del nucli de Serrabarona de planta rectangular i construcció molt simple, que correspondrien a la tipologia 1 de la divisió realitzada per Josep Danès. Tenen una estructura clàssica de coberta a dues aigües i carener paral·lel a la façana.
En una d'elles, hi ha l'entrada a la façana lateral, possiblement d'alguna modificació posterior. A l'altra masia, la façana s'ha dividit per ubicar dos habitatges. A la zona lateral dreta, encara es veuen els murs de còdols alternant amb parts arrebossades i de fàbrica. A la part arrebossada, s'ha emmarcat una porta fora del seu primitiu context arquitectònic. La coberta és a un sol aiguavés i carener paral·lel a la façana.

## Història

Són masies de tipus rural de senzilla construcció. És un nucli d'unes vuit o deu cases que es troba a 1 kilòmetre de la vila, en el camí veïnal que va a Palau-Solità.

## Referències

* 1 2 3 «Caseriu de Serra Barona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].
# Estatut d'Autonomia d'Extremadura de 1983

L'Estatut d'Autonomia d'Extremadura de 1983 és la norma institucional bàsica de la Comunitat Autònoma extremenya. El 25 de febrer de 1983 va ser aprovada per les Corts Generals la Llei Orgànica de l'Estatut d'Autonomia d'Extremadura. En ella s'estableixen les competències que corresponen a la Comunitat Autònoma, així com l'organització institucional, l'organització judicial, els principis de l'economia i la hisenda de la Comunitat entre altres aspectes.
L'Estatut d'Autonomia consta de 63 articles organitzats en 6 Títols, 6 disposicions addicionals, 8 disposicions transitòries i 1 disposició final. L'Estatut va ser reformat cinc vegades, el 1991, el 1994, el 1999, el 200230 gener 2019 i el 2011. La reforma més important és la de 1999, ja que s'eleva el sostre competencial al nivell de les Comunitats Autònomes conegudes com a "històriques", entre les quals destaca la gestió de la Sanitat i l'Ensenyament, s'atorga al president de la Junta de Extremadura la facultat de dissoldre l'Assemblea d'Extremadura i la possibilitat de crear òrgans com del Defensor del Poble Extremeny i un Tribunal de Contes Extremeny. Els primers paràgrafs de l'Estatut són:
* Extremadura, com expressió de la seva identitat regional històrica, dintre de la indissoluble unitat de la nació espanyola, es constituïx en Comunitat Autònoma d'acord amb la Constitució espanyola i amb el present Estatut, que és la seva norma institucional bàsica.
* La Comunitat Autònoma d'Extremadura, a través d'institucions democràtiques, assumeix l'exercici del seu autogovern regional, la defensa de la seva pròpia identitat i valors i la millora i promoció del benestar dels extremenys.
* Els poders de la Comunitat Autònoma d'Extremadura emanen del poble, de la Constitució i del present Estatut.
La reforma de 2011 va ser publicada com Llei Orgànica 1/2011, de 28 de gener.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 523. ISBN 84-930048-0-4.
* ↑ Morcillo Moreno, Juana. Validez y eficacia de los derechos estatutarios : En especial, el proyecto de reforma castellano-manchego. Toledo: Ediciones Parlamentarias de Castilla-La Mancha, 2013, p. 9, 15. ISBN 978-84-691-2594-6.
* ↑ Arroyo Gil, Antonio. Distribución y delimitación de competencias. Madrid: Marcial Pons, 2019, p. 123. ISBN 978-84-9123-650-4.

## Enllaços externs

* Estatuto de Autonomía de Extremadura
# Santa Maria de Banyuls de la Marenda

Santa Maria de Banyuls de la Marenda és l'església parroquial del poble de Banyuls de la Marenda, a la comarca del Rosselló (Catalunya Nord).
Està situada a l'actual centre urbà del poble de Banyuls de la Marenda, al barri de Sant Joan de la Bassa, prop del Camí del Coll de les Vinyes.
Fins al 1950 existia prop d'aquest mateix indret una església d'estil neoromànic. Fou enderrocada, i en el decenni dels 60, del segle xx, es construí el temple actual, que té un aspecte exterior força insòlit. L'identifiquen com a església una grossa creu de ferro adossada a una capella, així com el campanar: una torre exempta oberta, amb quatre campanes superposades.

## Bibliografia

* Becat, Joan; Ponsich, Pere; Gual, Raimon. «Banyuls de la Marenda». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 20 i 21. Sant Joan Baptista de la Rectoria». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.

## Referències

* ↑ Santa Maria de Banyuls de la Marenda en els ortofotomapes de l'IGN
# Mamilia (cràter)

Mamilia és un cràter amb coordenades planetocèntriques de 52 ° de latitud nord i 88.13 ° de longitud est, sobre la superfície de l'asteroide del cinturó principal (4) Vesta. Fa 35.67 km de diàmetre. El nom adoptat com a oficial per la UAI el 21 de novembre de 2012, fa referència a una verge vestal romana.

## Referències

* ↑ "Mamilia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Hulsen, Christian; Carter, Jesse Benedict Ermanno Loescher and Co. The Roman Forum: Its History and Its Monuments, 1906.
# Gens Mècia

La gens Mècia (en llatí Maecia gens) va ser una gens romana d'origen plebeu.
Només una persona amb aquest nom va tenir certa rellevància durant la república: Espuri Meci Tarpa, contemporani de Ciceró. Durant l'imperi els Meci van esdevenir una família destacada tot i que rarament els mencionen els historiadors antics.
Per les monedes se sap que un Marc Meci Ruf va ser procònsol a Bitínia, en el regnat de Vespasià. Per una inscripció que un altre (o potser el mateix) Marc Meci Ruf va ser cònsol juntament amb Luci Turpili Dexter, encara que no es pot concretat la data, i Marc Meci Memmi Furi Placidi apareix als Fasti com a cònsol l'any 343 amb Flavi Pisisi Ròmul.

## Referències

* ↑ [https://quod.lib.umich.edu/m/moa/acl3129.0002.001/905?rgn=full+text;view=image;q1=MaeciusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 895. ]
# Resolució 2233 del Consell de Seguretat de les Nacions Unides

La Resolució 2233 del Consell de Seguretat de les Nacions Unides fou adoptada per unanimitat el 29 de juliol de 2015. El Consell va ampliar la Missió d'Assistència de les Nacions Unides per a l'Iraq (UNAMI) durant un any més fins al 31 de juliol de 2016.

## Contingut

El Consell va observar que la situació a l'Iraq era molt dolenta a causa de la gran ofensiva que havien dut a terme els grups terroristes, amb Estat Islàmic al capdavant, i les violacions dels drets humans comeses. El país tenia tres milions de desplaçats interns. A més, Estat Islàmic destruïa deliberadament el patrimoni cultural de l'Iraq. Per oposar-se a això, el poble iraquià havia d'unir-se.
Els mandats de la UNAMI i del Representant Especial del Secretari General es van ampliar fins al 31 de juliol de 2016. La missió dona suport al govern iraquià, entre altres coses, en l'organització d'eleccions i coordinació d'assistència humanitària.

## Referències

* ↑ Nacions Unides. «SC extends special political mission in Iraq for one year», 29-07-2015.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Montferrand (Aude)

Montferrand és un municipi del departament de l'Aude a la regió francesa d'Occitània. El 2021 tenia 636 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# Pachypops pigmaeus

Pachypops pigmaeus és una espècie de peix de la família dels esciènids i de l'ordre dels perciformes.

## Morfologia

* Els mascles poden assolir 5,6 cm de longitud total.

## Hàbitat

És un peix d'aigua dolça, de clima tropical i pelàgic.

## Distribució geogràfica

Es troba a Sud-amèrica: conques dels rius Branco i Madeira (conca del riu Amazones al Brasil).

## Observacions

És inofensiu per als humans.

## Referències

* ↑ Gill T. N., 1861. Revision of the genera of North American Sciaeninae. Proc. Acad. Nat. Sci. Phila. v. 13. 79-89.
* ↑ BioLib (anglès)
* ↑ Casatti, L., 2002. Taxonomy of the South american genus Pachypops Gill, 1861) (Teleostei: Perciformes: Sciaenidae), with the description of a new species. Zootaxa Núm. 26: 1-20.
* 1 2 3 4 FishBase (anglès)
* ↑ Casatti, L., 2003. Sciaenidae (Drums or croakers). p. 599-602. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Enllaços externs

* AQUATAB
# Bonaduz

Bonaduz és un municipi del cantó dels Grisons (Suïssa), situat al districte d'Imboden.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# San Giuseppe Jato

San Giuseppe Jato (sicilià San Giuseppi Jatu) és un municipi italià, dins de la ciutat metropolitana de Palerm. L'any 2007 tenia 8.349 habitants. Limita amb els municipis de Monreale, Piana degli Albanesi i San Cipirello.

## Administració

Llista d'alcaldes :
| Període | Identitat | Partit |
| 2007- | Giuseppe Cosmo Siviglia | Centredreta |
# Resolució 2239 del Consell de Seguretat de les Nacions Unides

La Resolució 2239 del Consell de Seguretat de les Nacions Unides fou adoptada per unanimitat el 17 de setembre de 2015. El Consell va ampliar el mandat de la Missió de les Nacions Unides a Libèria (UNMIL) durant un any fins al 30 de setembre de 2016. Alhora, i amb vista a la finalització de la missió, el nombre de tropes es va reduir en dos terços.

## Contingut

Libèria estava en camí cap a la pau i l'estabilitat. El desenvolupament dels serveis de seguretat i la policia nacional havien de ser prioritaris. El 30 de juny de 2016, el govern liberià assumirà la responsabilitat plena de l'aplicació de la llei i ordre de mans de la UNMIL. A més, continuaven sent punts d'atenció l'explotació de minerals, la tinença de la terra, la corrupció i la violència sexual.
El mandat de la UNMIL es va ampliar fins al 30 de setembre de 2016. El nombre de militars es va reduir de 3.590 a 1.240 efectius i el nombre de policies de 1.515 a 606 efectius. El 2016 es decidirà retirar la UNMIL i deixar una possible nova missió (política) per seguir ajudant Libèria.

## Referències

* ↑ Nacions Unides. «SC extends by one year mission mandate in Liberia ahead of 2016 drawdown», 17-09-2015.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Mahal (cràter)

Mahal és un cràter de l'asteroide del tipus Amor (433) Eros, situat amb el sistema de coordenades planetocèntriques a 79.4 ° de latitud nord i 170 ° de longitud est. Fa un diàmetre de 1.2 km. El nom va ser fet oficial per la UAI l'any 2003 i fa referència a Mahal (1593-1631), emperadriu mogola, favorita de Xa Jahan, qui va construir el Taj Mahl per a ella.

## Referències

* ↑ "Mahal (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Encyclopaedia Britannica Inc. The New Encyclopaedia Britannica, 1974, 1993.
# George Windsor

George Windsor, comte de St Andrews (26 de juny de 1962) és fill d'Eduard, duc de Kent i la seva dona, Caterina, duquessa de Kent. El títol de comte de St Andrews és un títol subsidiari del seu pare, i Lord St Andrews el posseeix com a títol de cortesia, com a hereu del ducat de Kent.
Lord St Andrews va ser educat a l'Eton College i a Downing College, a Cambridge.
El 9 de gener de 1988, Lord St Andrews es va casar amb la divorciada Sylvana Tomaselli en una oficina de registre a Edimburg. Sylvana era catòlica i d'acord amb l'Acta d'Establiment de 1701, tota persona catòlica o casada amb una catòlica està exclosa de la successió al tron britànic dels setze estats, on li hauria correspost el lloc vint-i-nou.
La parella té tres fills:
* Edward Windsor, Lord Downpatrick (nascut el 2 de desembre de 1988)
* Marina Charlotte Windsor (nascuda el 30 de setembre de 1992).
* Amelia Windsor (nascuda el 24 d'agost de 1995).
El ducat de Kent, però, no està subjecte a l'Acta d'Establiment de 1701, i Lord St Andrews heretarà el títol de Duc de Kent a la mort del seu pare. El fill de Lord St Andrews, Edward Windsor amb el títol de cortesia Lord Downpatrick, també està en la línia de successió al ducat de Kent i serà el primer catòlic a ostentar el títol en segles.
Com besnet del rei Jordi V, Lord St Andrews hagués estat titulat com "La seva Altesa el príncep Jordi de Kent", però Jordi V va restringir el títol de príncep / princesa als fills i nets per línia paterna del sobirà. Quan Lord St Andrews succeeixi al seu pare Eduard, serà titulat "La seva Gràcia, el duc de Kent".
És membre de Aldees Infantils SOS del Regne Unit i Patró de l'Association for International Cancer Research.

## Referències

* 1 2 3 «Person Page» (en anglès). [Consulta: 7 novembre 2017].
* ↑ GabineteDeProtocolo. «Los primeros Windsor y sus descendientes. Hijos y nietos de George V» (en espanyol europeu). Arxivat de l'original el 2017-11-07. [Consulta: 7 novembre 2017].
# Pachyrukhos

Pachyrukhos és un gènere de mamífers notoungulats extints de la família dels hegetotèrids. Se n'han trobat restes fòssils a Sud-amèrica.

## Generalitats

Visqué entre finals de l'Oligocè fins a mitjans del Miocè, a l'Argentina (Sud-amèrica).
Presenta certes semblances amb els conills, del qual ocupava el nínxol ecològic. Posseïa una cua curta i extremitats posteriors més llargues que les anteriors. És evident que es desplaçava saltant, com ho fan els conills. El cap també s'assemblava al dels conills i s'anava estretint fins a formar un morro punxegut.

## Característiques

Feia uns 30 cm de llarg i era molt semblant a un conill, amb la cua curta i unes grans potes posteriors. És probable que Pachyrukhos també fos un bon saltador. El seu crani era semblant al d'un conill i tenia les dents adaptades per menjar una dieta a base de nous i plantes molt dures. La seva oïda estava molt desenvolupada, cosa que possiblement indicava que tenia les orelles llargues o grans. Tenia també grans conques oculars. Aquestes característiques indiquen que l'animal era de costums nocturns. Aquestes semblances no sorprenen, car Pachyrukhos ocupava el nínxol ecològic dels conills a Sud-amèrica. Tanmateix, no està emparentat amb els conills actuals, sinó que es tracta d'un cas de convergència evolutiva.

## Referències

* Palmer, D. The Marshall Illustrated Encyclopedia of Dinosaurs and Prehistoric Animals (en anglès). Londres: Marshall Editions, 1999, p. 251. ISBN 1-84028-152-9.

## Enllaços externs

* Fòssils de l'Oligocè a l'Argentina (castellà)
* Taxonomia de Pachyrukhos
# Brooklyn Decker

Brooklyn Danielle Decker (Kettering, Ohio, 12 d'abril de 1987), és una model estatunidenca, coneguda per les seves aparicions a Sports Illustrated Swimsuit Issue, incloent-hi la portada de l'edició 2010. A més de treballar per Victoria's Secret per a la col·lecció "Swim" 2010, ha treballat en televisió amb aparicions com a convidada a Chuck, Ugly Betty i Royal Pains. Està casada amb el tennista Andy Roddick.

## Referències

* ↑ http://www.kinexy.com/brooklyn-decker-portada-de-sports-illustrated-swimsuit-2010

## Enllaços externs

* Brooklyn Decker a Fashion Model Directory
* Brooklyn Decker: A Model Life Arxivat 2010-03-25 a Wayback Machine. a Life (revista)
# Bonacinaïta

La bonacinaïta és un mineral de la classe dels fosfats que pertany al grup de la metavariscita. Rep el nom en honor d'Enrico Bonacina (1928–2024), degà de la fotografia micromineral a Itàlia.

## Característiques

La bonacinaïta és un arsenat de fórmula química Sc(AsO₄)·2H₂O. Va ser aprovada com a espècie vàlida per l'Associació Mineralògica Internacional l'any 2018, i publicada sis anys més tard, el 2024. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu del departament de Ciències de la Terra de la Universitat de Milà, amb el número de catàleg: mcmgpg-h2018-001, i al Museu d'Història Natural de Viena (Àustria), amb el número de catàleg: 571.

## Formació i jaciments

Va ser descoberta a la mina Varenche, una antiga mina de manganès on es presenta com a mineral hidrotermal a baixa temperatura associada principalment a quars, braunita, òxids de manganès, arseniopleïta, manganberzeliïta i thortveitita. Aquesta mina, situada a Saint-Barthélemy, al municipi de Nus (Vall d'Aosta, Itàlia), és l'únic indret de tot el planeta on ha estat descrita aquesta espècie mineral.

## Referències

* ↑ «Bonacinaite» (en anglès). Mindat. [Consulta: 9 març 2022].
* 1 2 Ciriotti, Marco E.; Kolitsch, Uwe; Cámara, Fernando; Vignola, Pietro; Hatert, Frédéric; Bittarello, Erica; Bracco, Roberto; Bortolozzi, Giorgio Maria «Bonacinaite, Sc(AsO4)  ⋅  2H2O, the first scandium arsenate». European Journal of Mineralogy, 36, 5, 19-09-2024, pàg. 863–872. DOI: https://doi.org/10.5194/ejm-36-863-2024 [Consulta: 20 setembre 2024].
# Alex McLeish

Alexander McLeish (21 de gener de 1959) és un exfutbolista escocès de la dècada de 1980 i entrenador.
Pel que fa a clubs, defensà els colors de l'Aberdeen FC durant la major part de la seva carrera. Fou internacional amb la selecció d'Escòcia amb la qual participà en la Copa del Món de futbol de 1982, 1986 i 1990.
Ha estat entrenador de Rangers, Hibernian, Aston Villa, Nottingham Forest, Genk i Escòcia, entre d'altres.

## Referències

* ↑ «Aberdeen Football Club Heritage Trust - Player Profile».
* ↑ «Alex McLeish». www.fitbastats.com. [Consulta: 12 octubre 2012].
* ↑ «Alex McLeish». Worldfootball.net. [Consulta: 22 juny 2012].
* ↑ «Alex McLeish - A Squad». Scottish Football Association. Arxivat de l'original el 8 de setembre 2012. [Consulta: 2 octubre 2011].
* ↑ «International Roll of Honour». Scottish Football Association [Consulta: 16 octubre 2007]. «Còpia arxivada». Arxivat de l'original el 2008-07-05. [Consulta: 6 setembre 2018].
* ↑ «Alex McLeish».
* ↑ «Manager Profile - Alex McLeish». 4thegame. Arxivat de l'original el 2008-03-06. [Consulta: 6 setembre 2018].
* ↑ «Alex McLeish: Nottingham Forest manager exits City Ground». BBC Sport, 05-02-2013 [Consulta: 5 febrer 2013].
* ↑ «Alex McLeish's managerial career». Soccerbase. Centurycomm. Arxivat de l'original el 30 de març 2010. [Consulta: 26 febrer 2016].
# ST Aerospace

ST Engineering Aerospace (STE Aerospace) és una filial de ST Engineering amb seu central a Singapur i instal·lacions internacionals a punts de connexió d'aviació importants de l'Àsia-Pacífic, Europa i els Estats Units. Els orígens de ST Aerospace rauen en un centre de manteniment establert el 1975 per donar suport a les Forces Aèries de Singapur. Al llarg dels anys, s'ha anat diversificant per cobrir diversos àmbits d'manteniment, reparacions i operacions (MRO) per a avions comercials i militars a través d'aliances estratègiques, adquisicions i inversions. L'empresa té més de 8.000 enginyers qualificats i especialistes administratius arreu del món, així com una base de clients global que inclou forces armades, aerolínies importants i empreses de transport de mercaderies. Segons Aviation Week, es tracta del primer proveïdor independent de serveis de MRO del món, amb una capacitat anual de més d'11.500.000 hores-persona el 2012.

## Referències

* ↑ Tegtmeier, Lee Ann. "Aviation Week Ranks Biggest MRO" Arxivat 2013-11-01 a Wayback Machine., 26 juny 2013
# Castronuevo

Castronuevo és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 397 | 360 | 360 | 344 |
# Pangraptins

Els pangraptins (Pangraptinae) són una subfamília de lepidòpters ditrisis de la família dels erèbids (Erebidae).

## Taxonomia

L'anàlisi filogenètic només dona suport dèbil a la subfamília com un clade, però determina que el clade que conté els aganaïns, Herminiinae i Arctiinae estan més estretament relacionats. Pangraptinae haurà de ser revisada de manera significativa després d'un nou estudi.

## Gèneres

* Episparis
* Gracilodes
* Hyposemansis
* Ledaea
* Masca
* Pangrapta

## Referències

* ↑ Zahiri, Reza «Molecular phylogenetics of Erebidae (Lepidoptera, Noctuoidea)». Systematic Entomology, 2011. DOI: 10.1111/j.1365-3113.2011.00607.x.
# Pangong Tso

El Pangong Tso (en tibetà: སྤང་གོང་མཚོ, en wylie: spang gong mtsho; en hindi: पांगोंग त्सो; en xinès: 班公错; en pinyin: Bāngōng Cuò), literalment en tibetà "llac d'altes pastures", també conegut com a llac Pangong, és un llac situat a l'Himàlaia, a una altitud d'uns 4.250 msnm. Fa 134 km de llargada i s'estén des de l'Índia al Tibet. Dues terceres parts de la longitud del llac es troben en territori xinès. Al punt més ample arriba als 5 km. A l'hivern el llac es congela totalment tot i que la seva aigua és salada.
Al Pangong Tso s'hi pot arribar en cotxe des de Leh; són 5 hores per una carretera de muntanya molt difícil. La carretera passa pel pas de Changla, a una altitud de 5.360 m. L'accés al llac es troba obert a la temporada turística, de maig a setembre. Es necessita un permís especial per accedir al llac. Mentre que un indi pot demanar un permís a títol individual a Leh, els ciutadans no indis necessiten formar un grup d'almenys quatre persones per aconseguir-ho. Per raons de seguretat, no es permet navegar amb vaixell pel llac.
El llac es troba en procés de ser identificat en virtut del Conveni de Ramsar com a zona humida d'importància internacional. Aquest serà el primer aiguamoll transfronterer a l'Àsia del Sud sota aquesta convenció.

## Fauna i flora

L'aigua salobre del llac té micro-vegetació molt petita. Els guies informen que no hi ha peixos al llac, a excepció d'alguns petits crustacis. D'altra banda, els visitants veuen nombrosos ànecs i gavines per sobre i sobre la superfície del llac. Hi ha algunes espècies de matolls i herbes perennes que creixen en els pantans al voltant del llac.
El llac actua com un brou de cultiu important per a una gran varietat d'aus, incloent un nombre d'aus migratòries. Durant l'estiu, l'oca índia i l'ànec canyella són habitualment vistos. La regió al voltant del llac és compatible amb un nombre d'espècies de vida silvestre, incloent el kiang i la marmota. Anteriorment el llac tenia una sortida al riu Shyok, un afluent del riu Indus, però s'ha tancat a causa de la construcció de preses naturals.

## Aparició en pel·lícules

* Dil Se..
* The Fall (2006).
* Heroes (pel·lícula de 2008).
* 3 Idiots.
* Jab Tak Hai Jaan
* Sanam Re
* Shakti (pel·lícula de 2011.
* Waqt: The Race Against Time.
* Taur Mittran Di.
* Tashan
* Fugly
* Aagadu

## Galeria

* Pangong Tso
* Ànecs vistos al llac
* El llac durant l'estiu
* Carretera cap al Pangong Tso
* Carretera cap al Pangong Tso
* Pangong Tso a l'abri
* Aigua salobre al Pangong Tso
* Pangong Tso

## Referències

* 1 2 «1789.pdf | jun102005 | currsci | Indian Academy of Sciences». www.ias.ac.in. [Consulta: 29 novembre 2016].
* ↑ Gujja, Biksham; Chatterjee, Archana; Gautam, Parikshit; Chandan, Pankaj «Wetlands and Lakes at the Top of the World». Mountain Research and Development, 23, 3, pàg. 219–221. DOI: 10.1659/0276-4741(2003)023[0219:walatt]2.0.co;2.
* ↑ «India-WRIS Water Resource Project Sub Info System». india-wris.nrsc.gov.in. Arxivat de l'original el 2016-03-04. [Consulta: 29 novembre 2016].
* ↑ «BT Exclusive: First look of Divya Khosla Kumar's 'Sanam Re'».

## Enllaços externs

* Imatge al Google Satèl·lit